Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
Kiel salvadora artisto instruas la lingvon nawat por povigi transgenrulojn
#000005
La verko de Petrona Xemi Tapepechul promesas kunigi du marĝenitajn komunumojn: parolantojn de la lingvo nawat [akademie nomata pipil] kaj transgenrulojn. Pere de sia krea verko kiel indiĝena transgenra ino, ŝi honoras sian devenon kiam ŝi uzas la preskaŭ malaperintan indiĝenan lingvon nawat [es] dum ŝi rolludas, reĝisoras aŭ verkas.
#000007
Nawat estas lingvo kiu apartenas al la grupo de dialektoj de la naŭatla lingvo [eo], kies areo etendiĝas de Meksiko al Kostariko. Ĝi estas grave minacata [es] kaj havas malpli ol 100 parolantojn. Ĝin konas precipe kelkaj indiĝenaj [en] maljunaj parolantoj en la okcidenta regiono de Salvadoro.
#000008
La lingvo nahuat aŭ nawat perdis grandan parton de sia parolantaro pro la masakro de salvadoraj kamparanoj [Matanza – en] fare de la milita diktaturo de Maximiliano Hernández Martínez en 1932, kiam proksimume inter 25 000 kaj 30 000 indiĝenoj kaj kamparanoj estis masakritaj.
#000009
Hodiaŭ ekzistas movado por revigligi [es] la lingvon nawat inter gejunuloj, al kiu Xemi apartenas.
#000010
Post foriro de sia denaska “Kuskatan” (Salvadoro, en nawat), Xemi iĝis aktivulo kaj gvidanto en la transgenrula komunumo de Vaŝingtono. Ŝi trejniĝis en la Nacia Konservatorio de Dramaj Artoj kaj partoprenis en diversaj teatraĵoj, inkluzive de tiuj de la Arta Kolektivo Angel Rose [en, es kaj na], grupo fondita de ŝi en 2015.
#000011
“Siwayul (Koro de Ino) estas unurolula teatraĵo pri la realproprigo de la duspiritula identeco tra la indiĝena salvadora kulturo kaj diasporo kaj la povigo de la t.n. interna Praa Diino.”
#000012
La kolektivo estas duspiritula teatra trupo, kiu honoras kaj la indiĝenajn praulojn de siaj membroj kaj sin mem kiel transgenrulojn pere de arto.
#000013
“‘Duspiritulo’ [eo] estas homo, kiu identigas sin mem kiel havanta inecan kaj virecan spiritojn. Kelkaj indiĝenoj uzas tiun vorton por paroli pri siaj seksa, genra kaj/aŭ spirita identecoj”, diras la kanada organizaĵo Re:searching for LGBT Health [en]. La koncepto enhavas sakralajn kaj historiajn identecojn ekzistantajn de jarcentoj kaj povas enhavi GLAT-identecojn, sed ne estas limigita je ili.
#000014
Creamos el colectivo para instar a la comunidad teatral de D.C. a dejar de borrar las historias, las tradiciones y los artistas indígenas. También para elevar a las comunidades indígenas y transgénero de dos espíritus de Washington DC.
#000016
Ni starigis la kolektivon por postuli de la teatra komunumo de Vaŝingtono la ĉesigon de forviŝado de indiĝenaj artistoj, historioj kaj tradicioj kaj ankaŭ por plibonigi la kondiĉojn de la indiĝenaj kaj duspiritaj transgenrulaj komunumoj de la distrikto.
#000017
Dekomence, la kolektivo nomiĝis “Nelwat Ishkamewe“, kio tradukeblas kiel “indiĝenaj radikoj”. La kolektivo transprenis [en kaj es] la nomon de artista kolektivo Angel Rose por honori al Angel Rose García, 21-jaraĝa ina transgenrulo kiu forpasis en decembro de 2019.
#000018
“La Kosmaj Ĝemeloj estas teatraĵo por junaj spektantoj, kie oni povas ĝui muzikon kaj dancon. Ĝi baziĝas sur la Majaa K'iche Pop Wuj, kiu rakontas la kreadon de la mondo kaj la manieron kiel la suno kaj la luno ekestis.”
#000019
“Angel Rose estis nia direktoro pri rilatoj kun dulingvaj komunumoj. Ŝi ege fieris esti transgenra naŭatla ino kaj partopreni en grupo enradikita en la lingvo nawat”, diris Xemi.
#000020
La kolektivo Angel Rose kreas artajn teatraĵojn, kiuj engaĝigas nawat-ajn kaj transgenrajn artistojn. Du el la lastaj prezentoj estas Siwayul (Heart of a Womxn [en] aŭ Koro de Virino) kaj la Kosmaj Ĝemeloj [en]. Tra la jaroj, la kolektivo kreis teatraĵojn por la transgenra indiĝena komunumo, inkluzive de trilingva teatraĵo nomita SIJSIWAYULU, tradukita kiel “Transgenraj Inoj”, diras Xemi:
#000021
En los espacios, aseguramos que la comunidad Trans sea celebrada, y que puedan participar con su persona completa, mente, cuerpo, y espíritu.
#000022
En ĉi tiuj spacoj ni certigas ke la transgenrula komunumo estas celebrata kaj ke ĝi povas partopreni kun sia kompleta estaĵo: menso, korpo kaj spirito.
#000023
En 2020, la kolektivo Angel Rose fondis virtualan lernejon pri la lingvo nawat [na, en kaj es] kun la celo revigligi [eo] la preskaŭ malaperintan indiĝenan lingvon.
#000024
La lingvolecionoj celas kaj transgenrulojn kaj cisgenrulojn [eo] kiuj subtenas la transgenrulan komunumon. La nomo de la lernejo estas Tamachtiluyan Shuchikisa An Nawat, kio tradukeblas kiel “lernejo nawat florigas nun”.
#000025
Abrimos nuestra escuela virtual con la meta de crear espacios alternativos para las comunidades Trans, Cuir, Inglesparlante, y migrante en la Diáspora y en El Salvador. Muchos espacios virtuales de aprendizaje del idioma Nawat son transmisogynistia, anti-Indigena, y solamente en Castellano.
#000026
Ni malfermis nian virtualan lernejon por krei alternativajn spacojn por la transgenrula, kvira [eo], anglaparolanta kaj migranta komunumoj en la diasporo kaj en Salvadoro. Multaj el la virtualaj lernospacoj pri la lingvo nawat estas transfobiaj kaj mizoginaj, kontraŭindiĝenaj kaj uzas sole la hispanan lingvon por instrui.
#000027
Civitanaj komunikilojIndiĝenojRajtoj je seksa diverseco (GLAT)Rising Voices
#000029
Ilustritaj vortoj kiuj ligas Salvadoron kun ĝiaj afrikaj radikoj
#000033
Rusiaj diplomatoj reagas al nova lingvoleĝo en Kirgizio, revenigante kolonian pasintecon
#000035
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000041